Ginni Rometty

Ginni Rometty (1957-yil 29-iyul, AQSh) — Amerikalik ishbilarmon ayol, IBM korporatsiyasining toʻqqizinchi bosh direktori va kompaniyaning birinchi ayol direktori. 2012-yil yanvar oyida Ginni Rometty IBMning prezidenti lavozimiga tayinlanadi. Rometty IBMning prezidenti boʻlishdan oldin IBMda savdo, marketing va strategiya boʻyicha ijrochi direktor, shuningdek, katta vitse-prezident, 1981-yilda IBMda kompaniyaning Detroitdagi ofisida tizim muhandisi lavozimlarida ishlagan. Ginni Rometty ketma-ket oʻn yil davomida Fortune jurnalining „Biznesdagi eng kuchli 50 ayol“ roʻyxatida 2012, 2013 va 2014-yillari birinchi oʻrinni egalladi. U shunga oʻxshash baʼzi jurnallarning roʻyxatiga kiritilgan. Shunga qaramay, uning hayoti bir qator boshqa matbuot faoliyatlari tomonidan tanqid qilingan. 2017-yilda Forbes jurnali Ginni Romettyni birinchi marta dunyodagi 100 ta eng kuchli ayollari roʻyxatida 10-oʻringa munosib deb topildi.

Hayoti 
Ginni Rometty 1957-yil 29-iyulda Virginiyaning Illinoys shtatida tugʻilgan. Rometty italyan-amerikalik oilada yashagan. Oilada Rometty toʻrt farzand edi. Uning ota-onasi ajrashishadi va oʻn besh yoshli Rometty onasi bilan birga qoladi. Romettyning onasi oilani boqish uchun bir nechta ishlarga joylashadi. Rometty esa kechqurun uy ishlarida onasiga yordam beradi. 1979-yilda Ginni Rometty Shimoliy-G'arbiy Universiteti qoshidagi Robert MakKormik muhandislik va amaliy fanlar maktabini kompyuter fanlari va elektrotexnika boʻyicha bakalavr darajasi bilan tugatdi. U Rensselaer politexnika instituti (2014) va Shimoli-gʻarbiy universitetining (2015) faxriy doktori unvoniga sazovor boʻladi. Shuningdek, u Shimoliy Karolina shtat universitetini qizil diplom bilan bitiradi. Ginni Rometty Kappa Kappa Gamma birodarligining aʼzosi edi, keyinchalik, uning prezidenti boʻldi.

1979-yilda universitetni tugatgach, Rometty General Motorsda ishlay boshladi. 1981-yilda u IBM kompaniyasining Detroitdagi ofisida tizim muhandisi lavozimida ishladi. 1991-yilda u IBM Consulting Group kompaniyasida ishlay boshladi. 2002-yilda u „PricewaterhouseCoopers Consulting“ biznes konsulting kompaniyasini 3,5 milliard dollarga sotib oldi. 2009-yilda Rometty katta vitse-prezident va savdo, marketing va strategiya boʻyicha ijrochi direktor lavozimiga tayinlandi. 2002-yilda Time uni xalqaro biznesning nufuzli biznesmenlari roʻyxatiga kiritdi. 2005-yildan 2009-yilgacha u IBMda Global Business Servicesning bosh vitse-prezidenti boʻlgan. Rometty 2009-yilda bosh vitse-prezident va savdo, marketing va strategiya boʻyicha guruhning ijrochi direktori boʻldi va asosiy eʼtiborni kompaniyaning „tez rivojlanayotgan tahlil boʻlimi“ga qaratdi. 2009-yil yanvar oyida u IBMning savdo boʻlimini boshqardi. 2010-yilda Rometty xalqaro savdo va tarqatish boʻyicha vitse-prezident lavozimiga tayinlandi.

2011-yil 25-oktabrda Rometty kompaniyaning 2012-yil 1-yanvaridan boshlab boshqaruv kengashi raisi boʻlib qoladigan Sem Palmisano oʻrniga kompaniyaning keyingi prezidenti va bosh direktori boʻlishini eʼlon qildi. Rometty IBMning tarixida bosh direktori etib tayinlangan birinchi ayol boʻldi . Palmisano oʻzining lavozimga koʻtarilishi haqida shunday dedi: „Bu lavozimga ega boʻldi, chunki u bunga erishdi“.

2012-yilning 26-sentabrida IBM, Sem Palmisanoning 2012-yil oxirida isteʼfoga chiqish qarori tufayli Rometty qoʻshimcha ravishda IBM raisi lavozimini egallashini eʼlon qildi. 2012-yil 1-oktabrdan Rometty IBM kompaniyasining raisi, prezidenti va bosh direktori lavozimlarida ishlay boshladi .

Uning maqsadlaridan biri kompaniyani Watson kabi bulutli va kognitiv hisoblash tizimlariga aylantirish boʻlgan.

2020-yil 31-yanvarda IBM Direktorlar kengashi Arvind Krishnani korporatsiyaning bosh ijrochi direktori (bosh direktori) lavozimiga tayinladi. Krishna 2020-yil 6-apreldan boshlab Ginni Romettyning oʻrnini egallaydi. Ammo, Rometty 2020-yil oxirigacha kompaniyaning direktorlar kengashining ijrochi raisi boʻlib qoladi. Shundan soʻng, Rometty kompaniyaning direktorlar kengashining ijrochi raisi lavozimini tark etadi.

Yutuqlari 
Rometty tashqi aloqalar boʻyicha kengash aʼzosi, Shimoli-gʻarbiy universitetining vasiylik kengashi, Memorial saraton markazining vasiylik kengashi va direktorlar kengashi aʼzosi hisoblandi. Shuningdek, u Sloan-Kettering, Lotin Amerikasi tabiatni muhofaza qilish kengashi, Nature Conservancy boʻlimida ishlagan. 2006-2009-yillarda AIG direktorlar kengashi aʼzosi hisoblangan. 2014-yilda Rometty PBS telekanalining The Boomer List nomli hujjatli filmida suratga tushdi. Oʻsha yili u Augusta milliy golf klubining aʼzosi boʻldi. Rometty Rensselaer Politexnika Instituti (2014) va Shimoli-gʻarbiy universitetlarining (2015) faxriy doktori unvoniga ega.

Fortune jurnalining 2015-yil 15-sentyabrdagi sonida Rometty eng kuchli ayollar roʻyxatida 3-oʻrinni egalladi. 2019-yil Tomas Edison mukofotini qoʻlga kiritdi.

Oilasi 
Rometty Bam Oil kompaniyasining asosiy investori Mark Entoni Rometty bilan turmush qurgan. Er-xotinning farzandlari yoʻq.

Havolalar 
.

 „Ginni Rometty — Chairman, President, and CEO“, IBM

Manbalar 

Ishbilarmonlar